नासा ने उपग्रह से मिले आंकड़ों के अनुसार, यह खुलासा किया है कि हिमालय की भौगोलिक स्थिति व पश्चिम घाट के कारण दक्षिण-पश्चिमी इलाके में मूसलाधार बारिश व बाढ़ की स्थिति बनी है. अंधाधुंध बरसात के कारण केरल त्रासदी ने हर किसी को झकझोर कर रख दिया था. नासा के अनुसार, दक्षिण पश्चिम मॉनसून पर अरब सागर व उत्तरी हिंद महासागर से चलनेवाली गर्म हवाओं में मौजूद नमी इस पर्वत श्रेणियों से टकराती है, इसलिए ज़ोरदार बरसात होती है. आज ओणम के पावन अवसर पर हम सभी की यही कामना है कि केरलवासी जल्द से जल्द इस भयावह विपदा से उबर जाएं.